stanford-oval/wikipedia huggingface dataset:
M.E.S.S
2007 – הרכב חדש, סגנון חדש

ב-2007 הוצג הרכב חדש של M.E.S.S, כאשר רפי פרח הוא היחיד שנותר מההרכב המקורי. את מקומו של ברזין תפס עודד "גוצי" עידן, פאנקיסט וחבר בלהקות פאנק ידועות לשמצה (שביניהן כאפה לפנים של לימור לבנת, היקוקירי והגלגול המאוחר והמצליח Not On Tour, ולהקת האלקטרו-פאנק אתרוג), ואת תפקיד הסולן תפסה תמר "קוקי" אריאל בעלת קול הגראולינג ובמקצועה מאיירת ומקעקעת. שמה של הלהקה שונה ל-M.E.S.S, כשם בפני עצמו ולא כראשי תיבות של Mr. Error Sound System (אף על פי שהשם המקורי נשמר בכל זאת). לאחר תקופה קצרה רותם פרח עזב את הלהקה והחליף את מקומו נטע גופן, בסיסט להקת הפוסי של לוסי וStreet Music, שניגן חודשים ספורים בלהקה, ולאחר מכן החליף את מקומו דורון תמיר, בסיסט להקת Achzavoth. באותה תקופה הלהקה ניגנה את רפרטואר השירים הישן, אך בעקבות צירופם של עידן, אריאל ותמיר הביצועים המוזיקליים נהיו מהירים וכבדים יותר וההופעות נהיו כאוטיות ואלימות מתמיד, כאשר הבסיסט תמיר אף נהג לקפוץ אל הקהל ולרמוס אותו במהלך ההופעות. לאחר תקופה קצרה, תמיר עזב והחליף אותו ליאור מאיר, שבניגוד לבסיסטים הקודמים של הלהקה, נהג להשתמש במגוון פדלים ואפקטים. עם צירופו של מאיר כמעט ולא נותר זכר להרכב הקודם של הלהקה, סגנונה המוזיקלי השתנה להארדקור פאנק, השירים התקצרו והפכו זועמים, מהירים ורועשים יותר. סמלה הקודם של הלהקה – ראשי התיבות, הוחלף בסמל חדש, מסחרי ופרובוקטיבי של אחות פצועה באופן ברוטאלי. קיימות ורסיות נוספות לסמל האחות והן הופיעו בכרזות להופעות או בכרזות לתחרויות להקות פאנק.
ב-2008, לאחר הקלטת דמו מוצלח (שכלל מעט שירים חדשים לצד גרסאות הארדקור פאנק לשירים מהאלבום הראשון), הוציאה הלהקה את אלבומה השני, גם הוא בלייבל פית/קית – "Weekend Ritual Massacre". באלבום 13 שירי פאנק מהירים וקצרים, זועמים ורועשים, מתוכם ארבעה שירים שהופיעו באלבומה הראשון ונתפרו במלבושי פאנק ושני קטעי קישור. עטיפת האלבום כוללת ורסיה ברוטאלית של סמל הלהקה. בוורסיה זו, האחות מוצגת כשהיא מקיאה לכל מקום עם בטן מבותרת שמתוכה יוצאים שרירים, ורידים ועורקים חתוכים ונעוצי סכינים ומחטים. האלבום זכה לשבחי הביקורות, שם צוינו לטובה הסאונד וקולה של אריאל. לשירים "Dead In da Head"‏, "White Socks" ו"Stereo" נוצרו קליפים, כאשר האחרון היה פרובוקטיבי ואלים במיוחד.
הרכב זה החל לצבור פופולריות במהירות, בהופעות מוצלחות שקהל רב הגיע אליהן ובהן הייתה אריאל מאופרת בדם מלאכותי או בפסים שחורים מתחת לעיניים. צבעם של חוטי החשמל של המיקרופונים היה אדום וכחול – צבעם של הוורידים והעורקים. בטקס פרסי עמ"י של ערוץ 24 נבחרה M.E.S.S על ידי קוואמי ללהקת השנה, ושירה "Bullet" נבחר לשיר השנה, ובכך הייתה M.E.S.S להקת ההארדקור פאנק היחידה שהגיע לכזו רמת פופולריות (יותר מכמעט כל להקות הפאנק הישראליות) ולכזה פרסום (להקות הארדקור אחרות מתרחקות מהמיינסטרים). מיכל אמדורסקי ולאון שניידרובסקי (מקום חמישי בעונה הראשונה של "האח הגדול") אף אירחו את הלהקה באולפן השקוף של ערוץ 24, שם התחוללה פרובוקציה קטנה כאשר רפי פרח הכה עם הגיטרה שלו בתופים של עודד "גוצי" עידן ונשכב על הרצפה, ועידן בתורו הפיל חלק ממערכת התופים של האולפן.
2011 – סוף הדרך

במרץ 2010 נסעה הלהקה לשוודיה כדי להקליט אלבום חדש. בזמן ההקלטות הודיע מאיר שהוא פורש מהלהקה ונוסע ללוס אנג'לס. הלהקה נאלצה בשל כך להקליט את האלבום במהירות, ומשלא מצאה לאחר מכן באסיסט מחליף החליטה להתפרק.
ב-17 בנובמבר 2011 ערכה הלהקה הופעת פרידה מוצלחת במועדון לבונטין 7 בתל אביב, שנשאה את השם "!M.E.S.S Are Fucking Dead" ולמרבה האירוניה הייתה גם הופעת ההשקה של אלבומה השלישי והאחרון – "Satanic Kamikaze Punx". האלבום המשיך את הקו ההארדקורי של האלבום הקודם, אך הפעם עם נגיעות מטאלקור ושירים ארוכים ומגוונים יותר. להיטי האלבום היו "Kali"‏, "1999", "Kamikaze"‏, "Soap (סבון)" ו"Choke (משנק)". בהופעה זו בוצעו להיטים מהאלבומים הקודמים לצד שירי האלבום החדש, ואף על פי שהיא יועדה לכאורה לפי הפרסום הרשמי לכל הגילאים, ההזמנה המצוירת אליה כללה ורסיה של סמל האחות המסחרי – כאשר הפעם היא צלובה וחשופת שדיים, דמה מושפרץ מידה הימנית, רגלה השמאלית כרותה עד לברך והיא מדממת מאיבר מינה (שדמה וחלוקה מסתירים אותו).
דיסקוגרפיה

M.E.S.S & the Doom Doom Ritual‏ (2006) (אלבום הבכורה של הלהקה בהרכבה המקורי)
Dead In Da Head‏ (בביצוע מאיה דוניץ) (1:05)
Roll Dice‏ (1:34)
Feeble‏ (3:05)
Fuck Me‏ (בביצוע תום קלנר) (2:56)
Monsters‏ (3:13)
Illustration‏ (1:37)
Kalba‏ (1:33)
Acid‏ (1:32)
Pigs‏ (2:16)
Bullet‏ (4:17)
Demo‏ (2007) (דיסק דמו הכולל סקיצות לשירי האלבום השני של הלהקה בהרכבה החדש ושירים שבסופו של דבר לא נכנסו אליו)
Dead In Da Head‏ (1:02)
Friday People‏ (1:12)
Kalba‏ (1:27)
Bullet‏ (3:05)
Pigs‏ (2:00)
Roll Dice‏ (1:25)
Deadly Robots‏ (1:55)
Punk‏ (1:40)
Weekend Ritual Massacre‏ (2008)
Mr. Error Sound System‏ (0:56)
Ninety One‏ (0:57)
Dead In Da Head‏ (1:07)
Destroy‏ (1:52)
Whoreage‏ (1:46)
Feminazi‏ (1:09)
Kalba‏ (1:28)
Half Digested Rainbow‏ (0:09)
Pigs‏ (1:24)
Stereo‏ (0:47)
Punk‏ (1:27)
Bullet‏ (2:54)
White Socks‏ (1:32)
Satanic Kamikaze Punx‏ (2011)
MESS – Fuck Yeah!‏ (1:13)
Ismena‏ (2:47)
Choke‏ (1:40)
1999‏ (4:02)
Sofa Kings‏ (2:35)
Sweet 16‏ (2:05)
Dichotomy‏ (2:36)
Yellow Jello‏ (3:30)
Americunt‏ (2:12)
Kamikaze‏ (2:49)
Soap‏ (0:27)
Kali‏ (2:53)
Juggernaut‏ (3:49)
סילברצ'ייר

| --- | --- |

 מקום הקמה:  ניוקאסל 
 מוקד פעילות:  ניוקאסל, אוסטרליה
 תקופת הפעילות:  1992 – 2011 (הפסקה)
 סוגה:  רוק אלטרנטיבי   פוסט-גראנג'
 חברת תקליטים:  Murmur   Epic
 www.chairpage.com
 פרופיל ב-IMDb
 חברים
 דניאל ג'ונס   כריס ג'ואנו   בן גיליס
 
סילברצ'ייר (באנגלית: Silverchair) הייתה להקת רוק אלטרנטיבי אוסטרלית.
היסטוריה

ב-1992, החלו הסולן דניאל ג'ונס והמתופף בן גיליס לנגן ביחד כשלמדו בבית ספר יסודי. כאשר הם החלו ללמוד בתיכון הצטרף אליהם חברם לכיתה כריס ג'ואנו כבסיסט. השלושה הקימו להקה בשם "Innocent Criminals". פריצת הדרך של הלהקה התרחשה ב-1994, כאשר הם זכו בתחרות ארצית אשר נקראה "Pick Me". הפרס היה הקלטת סינגל וקליפ. ללהקה ניתנה את האפשרות לשנות את שמה, וחברי הלהקה בחרו לקרוא לה "סילבצ'ייר". השם נבחר בעקבות איות שגוי של צמד המילים "סילבר צ'ייר". הצלחת הלהקה הובילה אותה לחתימת חוזה עם חברת ההקלטות "סוני". אלבום הבכורה של הלהקה, "Frogstomp", יצא ב-1995. באותה תקופה הלהקה הייתה מזוהה עם סצנת הגראנג' של סיאטל, הן בגלל הסאונד הכללי והן בגלל הקול של הסולן דניאל ג'ונס, שהזכיר את הסולנים של הלהקות פרל ג'אם וסטון טמפל פיילוטס. חברי הלהקה היו בני 15 בלבד כשהאלבום יצא, והוא הפך לאלבום המצליח ביותר שלהם עד כה (2005). סילברצ'ייר הייתה להקת הרוק אוסטרלית המצליחה ביותר בשנות התשעים.
אלבומה השני של הלהקה, Freak Show, יצא ב-1997. אמנם הוא קיבל ביקורות טובות יותר, אבל הצליח באופן מסחרי מעט פחות מקודמו.
לאחר שסיימו את לימודיהם בתיכון, לחברי הלהקה היה זמן רב כדי ליצור את אלבומם השלישי, "Neon Ballroom". באלבום זה, החלה הלהקה לשלב אלמנטים של מוזיקה קלאסית עם מוזיקת רוק.
ביוני 2001, החלה הלהקה להקליט את אלבומה הרביעי "Diorama" אשר יצא במרץ 2002. באלבום זה השילוב מודגש הרבה יותר, עם תזמורת שלמה שמלווה את הלהקה. מבקרי מוזיקה רבים רואים את Diorama כאלבום פורץ-דרך בתחומו.
ב-2002, הודיעה הלהקה על הפסקת פעילותה.
בינואר 2005, הופיעה הלהקה באופן חד פעמי במופע התרמה למען נפגעי רעידת האדמה והצונאמי באוקיינוס ההודי (2004) אשר נקרא "Wave Aid".
לאחר מכן התאחדה הלהקה והחלה לעבוד על האלבום הבא. ב-30 במרץ 2007, יצא האלבום "Young Moden". בשנת-2011 הלהקה הודיעה על התפרקותה.
דיסקוגרפיה > אלבומי אולפן

Frogstomp ‏ (1995)
Freak Show ‏ (1997)
Neon Ballroom ‏ (1999)
Diorama ‏ (2002)
Young Modern ‏ (2007)
דיסקוגרפיה > אלבומי הופעה חיה ואוספים

The Freak Box ‏ (1997)
The Best of Volume 1 ‏ (2000)
Rarities 1994–1999 ‏ (2002)
The Diorama Box ‏ (2002)
Live from Faraway Stables ‏ (2003)
Across the Great Divide Tour ‏ (2007)
דוד אלעזר (כדורגלן)

ערך זה עוסק בכדורגלן קבוצת מכבי יפו. אם התכוונתם לרמטכ"ל צה"ל, ראו .
כדורגלני מכבי יפו ב-1968. מימין לשמאל: יוסף סדרינה, יצחק שטיילינג, יצחק בלום, ודוד אלעזר
דוד (ג'ונס) אלעזר (16 באפריל 1950 יפו, ישראל – 24 ביוני 2018, בת ים, ישראל), היה כדורגלן ישראלי, אשר שיחק לרוב בעמדת הקיצוני הימני בקבוצת מכבי יפו.
קורות חייו

דוד אלעזר נולד ביפו לקלרה ונתן בני יהדות בולגריה אשר עלו לישראל במהלך העלייה ההמונית. ב-1960 הצטרף לקבוצת הילדים של מכבי יפו ביחד עם חברו משה אוננה. בעונת 1966/1968 בליגה הלאומית עלה לקבוצה הבוגרת ומשחקו הראשון בשורות מכבי יפו היה ב-23 בדצמבר 1967. במשחק גברה מכבי יפו על הכח מכבי רמת גן 0-1, ואלעזר בישל את שער הניצחון. אלעזר אשר כינויו היה ג'ונס, שיחק במדי יפו ב-138 משחקי ליגה ובהם כבש 9 שערים. לרוב תפקד כקיצוני ימני. משחקו האחרון בשורות יפו היה ב-19 באפריל 1975 בסיומה של עונת 1974/1975 בליגה הלאומית. אלעזר היה שחקן ספסל למשך עונה נוספת ובמהלכה ב-1976 פרש ממשחק פעיל.
לאחר פרישתו ממשחק פעיל, הפסיק אלעזר את עיסוקו בכדורגל. הוא התגורר בבת ים, היה נשוי לאורה והם היו הורים לשני בנים ובת וסבים לנכדים. אלעזר הלך לעולמו ב-2018 לאחר התמודדות עם מחלה קשה והובא למנוחות בבית עלמין גני אסתר.
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 191–192. נתונים היסטוריים: ירון משעל
↑  דוד אלעזר, באתר GRAVEZ
פריס הילטון

| --- | --- |

הילטון בשנת 2021
 לידה:  17 בפברואר 1981 (בת 43) ניו יורק סיטי, ניו יורק, ארצות הברית
 שם לידה:  פריס ויטני הילטון
 מוקד פעילות:  ארצות הברית לוס אנג'לס,קליפורניה, ארצות הברית
 תקופת הפעילות:  מ-1993–היום (קריירת משחק)   2006
 מקום לימודים:  Marywood-Palm Valley school, Cascade School, תיכון ויליאם פלויד, CEDU, בית ספר דווייט, Provo Canyon School, בית ספר המקצועי לילדים 
 עיסוק:  זמרת-יוצרת, כותבת שירים, רקדנית, שחקנית, מעצבת אופנה, דוגמנית, במאית, בדרנית, אישיות טלוויזיונית, אשת עסקים, יזמית, מפיקה מוזיקלית, סופרת, DJ, אושיית רשת
 סוגה:  פופ • R&B • דאנס
 שפה מועדפת:  אנגלית 
 כלי נגינה:  קול
 חברת תקליטים:  קאש מאני
 שיתופי פעולה בולטים:  דימיטרי וגאס ולייק מייק
 בן או בת זוג:  Carter Reum (11 בנובמבר 2021–?)  River Viiperi (2012–יולי 2014) Paris Kassidokostas-Latsis (29 במאי 2005–ספטמבר 2005) ניק קרטר (2003–2004) כריס זילקה (פברואר 2017–נובמבר 2018) Doug Reinhardt (2009–2010) Carter Reum (דצמבר 2019–13 בפברואר 2021) Jason Shaw (2002–2003) Thomas Gross (2015–2016) Rick Salomon (2003–2004) אדוארד פרלונג (1999–2000) Stavros Niarchos (דצמבר 2005–מרץ 2007) בנג'י מאדן (2008–נובמבר 2008) 
 מספר צאצאים:  2 
 פרסים והוקרה:  פרס פטל הזהב - השחקנית הגרועה ביותר (2008)  פרס פטל הזהב לשחקנית המשנה הטובה ביותר (2008)  פרס פטל הזהב לזוג/להקה הגרועים ביותר (2008)  פרס פטל הזהב לשחקנית המשנה הטובה ביותר (2005)  Golden Raspberry Award for Worst Actress of the Decade (2010) 
 האתר הרשמי (באנגלית)
 פרופיל ב-IMDb
 חתימה:  
 
פריס ויטני הילטון (באנגלית: Paris Whitney Hilton; נולדה ב-17 בפברואר 1981) היא אשת עסקים, דוגמנות, שחקנית, זמרת, ידוענית ריאליטי ואשת חברה אמריקאית, בת למשפחת הילטון(אנ'), בעלי רשת בתי המלון העולמית הילטון.
ביוגרפיה

הילטון נולדה בניו יורק ב-1981, בתם של ענק הנדל"ן ריצ'רד הילטון והשחקנית קאת'י ריצ'רדס הילטון. הילטון היא ממוצא נורווגי, גרמני, איטלקי, אנגלי, אירי וסקוטי. היא הבכורה מבין ארבעת ילדיהם. שאר הילדים הם: מעצבת האופנה ניקי הילטון, בארון הילטון וקונראד הילטון. לאחר לימודיה התיכוניים החליטה לפרוש מלימודי הקולג' ופתחה בקריירת דוגמנות. פריס ואחותה ניקי נודעות בחיי "חוג הסילון" שהן מנהלות, אף על פי שפריס נחשבת לזו שביקשה יותר את אור הזרקורים. היא גם כיכבה רבות בצהובונים.
קריירת משחק

הילטון וחברתה ניקול ריצ'י (בתו של הזמר ליונל ריצ'י) כיכבו בסדרת המציאות של רשת FOX שנקראת "החיים הפשוטים". בסדרה הן התגוררו יחד עם משפחה בחווה בעיירה אלטוס שבארקנסו. הסדרה הציגה את הילטון וריצ'י כאשר הן מנסות לבצע מטלות יומיומיות של החווה בהצלחה מוטלת בספק. הסדרה זכתה לפופולריות לא מבוטלת ושודרה במדינות רבות, לרבות ישראל. סמוך לתחילת שידורי הסדרה פורסמה קלטת וידאו של הילטון מקיימת יחסי מין עם חברה לשעבר, ריק סלומון, שהפיץ את הקלטת באינטרנט תחת השם "לילה אחד בפריס". הקלטת אף הופקה כסרט DVD. בעקבות פרסום הקלטת, תבעה הילטון את סלומון. התביעה הסתיימה בפשרה שבה זכתה הילטון בפיצויים בסך של 50% מתוך רווחים שצבר סלומון (יותר מ-50 מיליון דולר) ובנוסף כ-400 אלף דולר.
בשנת 2001, היא הופיעה הופעת אורח בסרט "זולנדר" בכיכובו של בן סטילר. תמונותיה הופיעו במגזינים GQ, ואניטי פייר ועוד. נוסף לקריירת המשחק והדוגמנות, עסקה גם בעיצוב ארנקים וצעצועים. למרות הצלחתה, ניסיונה להקים סוכנות דוגמנות וקו מוצרי איפור נכשל. בשנת 2004 פרסמה ספר בשם: "Confessions of an Heiress: A Tongue-in-Chic Peek Behind the Pose" שבו היא מחלקת עצות "עשה ואל תעשה" לחיים כיורשת. המבקרים קטלו את ספרה וקבעו שהוא חובבני ודל.
בשנת 2002, שיחקה בתפקיד ראשי בסרט האימה "תשע נשמות". בשנת 2003 שיחקה בתפקיד קטן בסרט הפשע "וונדרלנד".
בשנת 2004 שיחקה את דמותה של אמבר בדרמה הרומנטית "המהפך של הלן" של הבמאי גארי מרשל והופיעה בקליפ של אמינם לשיר "Just lose it". בשנת 2005 השתתפה הילטון בסרט האימה "בית השעווה".
ב-2005 הודיעה על שיתוף פעולה עם ענקית הקוסמטיקה "פרלוקס" ביצירת בושם על שמה. בתמורה קיבלה הילטון סכום שלא נודע אבל הוערך במיליוני דולרים וחבילת מניות בשווי מיליונים.
בשנת 2006 השתתפה בסרט "להיות פאריס הילטון", העוסק בחייה בקולג' ובין השאר בחיי המין שלה באותה תקופה, ובסרט "ישבנים למעלה" בתפקיד ליזה מנציני ובקומדיית נעורים "מלכת הקולג'".
בשנת 2008 שיחקה בסרט "מגניבות בע"מ" את הדמות הראשית לצד ג'ואל מור. בשנה זו שיחקה גם בתפקיד משני בסרט "ריפו! האופרה התורשתית", כזמרת אופרה כושלת המכורה לניתוחים.
ב-14 ביוני 2013 יצא לאור הסרט בלינג רינג המבוסס על אירועים אמיתיים בהם נשדד ביתה של הילטון. היא השתתפה בתפקיד אורח בסרט.
ב-2019, השתתפה כשופטת אורחת בתוכנית המציאות "הטופ מודל הבאה של גרמניה" והתארחה בשני פרקים בתוכנית "משפחת קרדשיאן".
בשנת 2021, הוציאה הילטון סדרה בת 6 פרקים בשם "לבשל עם פריס" על ידי נטפליקס. בכל פרק בסדרה הילטון מארחת שותפה לבישול שעוזרת לה לנסות לבשל מאכלים חדשים.
קריירה מוזיקלית

ב-5 ביוני 2006, יצא לאור הסינגל הראשון של הילטון שנקרא: "Stars Are Blind"
ב-22 באוגוסט, יצא לאור אלבום הבכורה של הילטון שנקרא על שמה: "Paris". האלבום הגיע למקום 6 במצעד בילבורד הוט 200.
ב-28 באוגוסט, יצא לאור הסינגל השני שנקרא: "Nothing in This World".
ב-8 באוקטובר 2013, יצא לאור הסינגל: "Good Time", בשיתוף ליל ויין.
בשנת 2019, השתתפה בשיר "B.F.A. (Best Friend's Ass)".
פעילות חברתית ופוליטית

בדצמבר 2024, הקונגרס האמריקאי העביר חוק בשם "Stop Institutional Child Abuse Act" שנועד להילחם בהתעללות בקטינים במוסדות גמילה ובמתקני טיפול לנוער. החוק עבר בבית הנבחרים בהצבעה של 373 בעד ו-33 נגד, ועבר לשולחנו של הנשיא ג'ו ביידן לחתימה. החוק זכה לתמיכה משמעותית מהילטון, שפעלה רבות למען חקיקתו ואף ביצעה פעולות שדלנות בקפיטול היל מספר פעמים. החוק יוצר קבוצת עבודה פדרלית בין-סוכנויות שתעסוק בקביעת נהלים מיטביים לטיפול, בטיחות ורווחת הנוער במוסדות הטיפול.
חיים אישיים

על פי מגזין פורבס הונו של אביה ריצ'רד הילטון מוערך בכ-850 מיליון דולר, הון שצבר בזכות עצמו מחברת הנדל"ן שבבעלותו הממוקמת בבוורלי הילס, ללא עזרה מאביו המיליארדר ששולט ברשת הילטון העולמית.
בשנת 2000, יצאה עם השחקן אדוארד פרלונג. ב-2004, יצאה עם זמר ה"בקסטריט בויז", ניק קרטר. נטען שסימני חבלות שנראו על גופה היו תוצאה של אלימות מצידו, אך היא לא אישרה או הכחישה את ההאשמות. מאוחר יותר טענה כי "סימני החבלות" נגרמו בעת צילומים למגזין.
במאי 2007 גזר עליה בית משפט בארצות הברית 45 ימי מאסר על נהיגה בשכרות. אך מאסרה קוצר ל-23 יום. לאחר סיום תקופת מאסרה, ב-27 ביוני 2007, הופיעה בתוכניתו של לארי קינג והביעה חרטה על זלזולה בחוק. כמו כן טענה, כי החוויה גרמה לה לשינוי נפשי עמוק וסיפרה על רצונה להקדיש את זמנה לתרומות למען האנושות. על פי דיווחים ממקורות שונים הילטון קיבלה מקדמה של כמיליון דולר עבור כתיבת יומן תיעודי בזמן המעצר וסכום גבוה יותר מ-CNN תמורת הראיון הבלעדי.
ב-4 בינואר 2018 פורסם כי הילטון התארסה לשחקן כריס זילקה בעיירת הסקי אספן (קולורדו, ארצות הברית), אולם בנובמבר באותה שנה דווח כי השניים נפרדו.
בדצמבר 2019, הילטון התחילה מערכת יחסים עם איש העסקים קרטר רום. לאחר שהתארסו ב-13 בפברואר 2021, הילטון וראום נישאו בלוס אנג'לס ב-11 בנובמבר. בינואר 2023, הילטון ובעלה הודיעו על הולדת בנם פניקס בארון, שנולד באמצעות פונדקאות. בנובמבר של אותה שנה הזוג הפתיע שוב והודיע על לידת ביתם לונדון שנולדה גם היא באמצעות אם פונדקאית.
דיסקוגרפיה > אלבומי אולפן

2006: Paris
2024: Infinite Icon
ספרים

2004: Confessions of an Heiress
2005: Your Heiress Diary: Confess It All to Me
פרס גראמי הלטיני

| --- | --- |

 תיאור:  הישגים יוצאי דופן בתעשיית המוזיקה
 מדינה:  ארצות הברית ארצות הברית
 הגוף המעניק:  האקדמיה הלטינית הלאומית לאמנויות ומדעי ההקלטה
 תקופת הפרס:  2000–הווה (כ־25 שנים)
 האתר הרשמי
פרס גראמי הלטיני (בספרדית: Premios Grammy Latinos, באנגלית: Latin Grammy Awards) הוא פרס הניתן על ידי האקדמיה הלטינית הלאומית לאמנויות ולמדעי ההקלטה של ארצות הברית עבור הישגים יוצאי דופן בתעשיית המוזיקה. גראמי הלטיני מכבד יצירות שהופקו בכל מקום ברחבי העולם שהוקלטו בספרדית או בפורטוגזית. הגשת מוצרים שתועדו בשפות, ניבים או ביטויים אידיומטיים המוכרים באיברו-אמריקה ובחצי האי האיברי, כמו קטאלנית, בסקית, גליסית, ולנסית, נוואוטל, גוארני, קצ'ואה או מאיה עשויים להתקבל ברוב קולות. גם לפרס גראמי וגם לפרס גראמי הלטיני ישנם תהליכי הצבעה דומים, כאשר הבוחרים הם שופטים הקשורים לתעשיית המוזיקה. הפרסים מוענקים ב-4 תחומים: תקליט השנה למבצע וצוות הפקה של השיר, אלבום השנה למבצע וצוות הפקה של האלבום, שיר השנה ליוצר השיר ואמן חדש של השנה. בכל תחום יש תת-תחומים שונים כך שסך הפרסים המוענקים כל שנה הוא כ-40.
טרס פרס גראמי הלטיני הראשון נערך בסטייפלס סנטר שבלוס אנג'לס ב-13 בספטמבר 2000. טקס פרס גראמי הלטיני האחרון, ה-21 במספר, נערך ב-19 בנובמבר 2020 במיאמי, פלורידה, ארצות הברית.
הטקס משודר בארצות הברית על ידי רשת "Univision". בשנת 2013, 9.8 מיליון איש צפו בטקס פרס גראמי הלטיני ברשת "Univision".
מכונה "הלילה הגדול ביותר במוזיקה הלטינית".
זכיות לפי מדינות

| מדינה | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| מקסיקו מקסיקו | 11 | 12 | 8 | 9 | 10 | 9 | 13 | 6 | 8 | 12 | 11 | 8 | 14 | 5 | 136 |
| ברזיל ברזיל | 13 | 10 | 8 | 8 | 9 | 9 | 9 | 9 | 11 | 11 | 9 | 10 | 8 | 11 | 135 |
| קולומביה קולומביה | 2 | 3 | 4 | 5 | 1 | 4 | 6 | 6 | 7 | 9 | 2 | 11 | 5 | 8 | 73 |
| ספרד ספרד | 2 | 7 | 7 | 5 | 9 | 5 | 3 | 4 | 2 | 3 | 4 | 4 | 2 | 5 | 62 |
| פוארטו ריקו פוארטו ריקו | 2 | 4 | 4 | 6 | 1 | 6 | 7 | 3 | 10 | 3 | 3 | 5 | 4 | 2 | 60 |
| ארצות הברית ארצות הברית | - | 1 | - | 3 | 3 | 3 | - | 5 | 5 | 1 | 2 | 5 | 2 | 6 | 47 |
| ארגנטינה ארגנטינה | 4 | 2 | - | 4 | 1 | 3 | 5 | 2 | 4 | 6 | 4 | 2 | - | 5 | 45 |
| קובה קובה | 4 | 3 | 5 | 3 | 4 | 2 | 4 | 1 | 2 | 2 | 2 | 4 | 5 | 3 | 44 |
| ונצואלה ונצואלה | 1 | 1 | 2 | - | 1 | - | 2 | 3 | 1 | 1 | 4 | 2 | 2 | 2 | 22 |
| הרפובליקה הדומיניקנית הרפובליקה הדומיניקנית | 3 | 1 | - | - | 1 | 2 | 2 | 5 | - | - | 3 | - | 3 | 2 | 22 |
| פנמה פנמה | - | - | - | 1 | - | - | - | 1 | 2 | 1 | 1 | 1 | - | - | 7 |
| אורוגוואי אורוגוואי | - | - | - | - | 1 | - | - | 1 | - | - | - | 1 | 2 | 2 | 7 |
| פרו פרו | - | - | 1 | - | - | 1 | - | - | - | - | - | 2 | 1 | - | 5 |
| צ'ילה צ'ילה | - | - | 1 | - | 1 | - | - | - | - | - | - | - | - | 1 | 3 |
| גואטמלה גואטמלה | - | 1 | - | - | - | - | 1 | - | - | - | - | - | - | 1 | 3 |
| איטליה איטליה | - | - | - | - | - | 1 | - | 1 | - | 1 | - | - | - | - | 3 |
| קנדה קנדה | - | - | - | - | - | - | - | - | - | - | 2 | - | - | - | 2 |
| צרפת צרפת | - | - | - | - | 1 | - | - | 1 | - | - | - | - | - | - | 2 |
| ניקרגואה ניקרגואה | - | - | - | - | - | - | - | - | - | 1 | - | - | 1 | - | 2 |
| אקוודור אקוודור | - | - | - | - | - | - | - | - | - | 1 | - | - | - | - | 1 |
הערות שוליים

↑  FAQ | LatinGRAMMY.com, web.archive.org, ‏2020-04-04
↑  The Cathedral of Latin Music, Hispanic Executive, ‏2012-09-26 (באנגלית)
↑  Jennifer McClellan, Latin Grammys 2020: Everything you need to know about the biggest night in Latin music, USA TODAY (באנגלית אמריקאית)
↑  Sigal Ratner-Arias, Juan Luis Guerra Wins 4 Awards at 2024 Latin Grammys: Full Winners List, Billboard, ‏2024-11-15 (באנגלית אמריקאית)
| --- | --- |
בקרת זהויות :  MusicBrainz: ae0ee985-89ba-4f06-8835-72d7cdd057bb
קסטלה

| --- | --- |

 
 מאכלים
 סוג:  עוגת ספוג, Nanbangashi 
 על שם:  ממלכת קסטיליה 
 מוצא:  יפן 
 אופן הגשה:  קינוח
 מרכיבים עיקריים:  קמח 
 
קסטלה (ביפנית: カステラ, "קסוטרה") היא עוגת ספוג פופולרית במטבח היפני, שמקורה בעוגה מקסטיליה שהביאו ליפן סוחרים פורטוגלים במאה ה-16. היא פופולרית במיוחד בעיר נגסאקי, שהייתה עיר הנמל העיקרית באותם ימים. מרכיבי העוגה הם סוכר, קמח, ביצים וסירופ עמילן.
לרוב נמכרת העוגה ביפן באריזות ארוכות. אורך ממוצע של עוגת קסטלה הוא 27 סנטימטרים. עוגה זו מזכירה מאוד את עוגת המדריה, עוגה נוספת ששורשיה מפורטוגל, אך אחותה הקרובה ביותר היא עוגת הפאו דה-לו (pão-de-ló) הפורטוגזית.
היסטוריה

במאה ה-16 ממלכת פורטוגל הגיעה ליפן והחלה בקשרי מסחר עם המדינה וכן בשליחת מיסיונרים לאיי יפן. באותן שנים, נגסאקי הייתה עיר הנמל היחידה שפתוחה למסחר עם ציים זרים. הפורטוגלים הראו ליפנים המצאות ותגליות חדשות עבורם, דוגמת נשק, טבק או אפילו דלעת. העוגה הגיעה ליפן מאחר שיש לה חיי מדף ארוכים. כך העוגה שרדה את המסע הארוך עד ליפן וגם הייתה מקור מזון למלחי פורטוגל.
בתקופת אדו, בין היתר מפאת מחיר הסוכר, עוגת הקסטלה הייתה עוגה יקרה להכנה. כאשר משלחת של קיסר יפן הוזמנה לארוחה, שוגונות טוקוגאווה הגישה להם מנה של העוגה.
שם העוגה מתבסס על שמה בפורטוגזית: "Pão de Castela" שמשמעו "לחם מקסטיליה". לעוגה יש שמות דומים ברחבי מדינות אירופה. בצרפתית היא נקראת Pain d'Espagne, באיטלקית: Pan di Spagna, בפורטוגזית: Pão de Espanha, ברומנית: Pandișpan, בבולגרית: пандишпан, ביוונית: Παντεσπάνι ובטורקית: Pandispanya. הסיבה לדמיון הגדול בין השמות נובע מכך שקסטיליה הייתה תחת שלטון ממלכת ספרד ומכאן כל הסופיות שמתייחסות למילה "ספרד" בשם העוגה.
גרסאות שונות

במהלך השנים העוגה הומתקה כדי להתאים לחיך של היפנים חובבי הכיבוד המתוק.
בימינו יש לעוגה גרסאות שונות ומרובות, ביניהן עוגת קסטלה עם מאצ'ה, סוכר חום או דבש. העוגה אף מוגשת בגדלים ובצורות שונות, בתבנית מרובעת, בתבנית עגולה או כמנה אישית.
סיבריה, גרסה של הקסטלה עם יוקאן (ג'לי יפני), הייתה פופולרית בתקופת מייג'י. העוגה זכתה לפופולרית מחודשת מאז הקרנתו של סרט האנימציה הרוח העולה מאת הייאו מיאזאקי.
המילוי של הדוראיאקי, ממתק יפני מקושט המזכיר חביתיות, הוא עיסה של עוגת קסטלה וממרח מתוק של שעועית אזוקי.
עוגת הקסטלה נפוצה ברחבי טאיוואן משנת 1971, תקופה בה טאיוואן נשלטה על ידי יפן. בגרסה הטאייוואנית של העוגה מוסיפים לה דבש וגבינה יפנית המוסיפים לה ארומה חזקה.
הערות שוליים

↑  העוגה היפנית שקמה לתחייה הודות להייאו מיאזאקי
↑  טאיסן - גרסה פיליפינית של עוגת הקסטלה
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
| --- | --- |
בקרת זהויות :  NDL: 00964796 
עוגת קסטלה מסורתית מנגסאקי
עוגת סיבריה, גרסה של הקסטלה בתוספת יוקאן
סופרגראס

| --- | --- |

חברי להקת סופרגראס
 מקום הקמה:  Wheatley 
 מוקד פעילות:  אוקספורד, אנגליה
 תקופת הפעילות:  1993 – 2010, 2019 (כ־17 שנים)
 סוגה:  בריטפופ, רוק אלטרנטיבי
 חברת תקליטים:  Parlophone
 פרסים והוקרה:  פרס המוזיקה הבריטית לפריצת השנה (1996) 
 www.supergrass.com
 פרופיל ב-IMDb
 חברים
 גאז קומבס דני גופי מיק קווין רוב קומבס
 
סופרגראס (Supergrass) היא להקת בריטפופ מאוקספורד שבאנגליה אשר פעלה מ־1994 ועד 2010, ובהמשך חזרה לפעילות ב־2019. הלהקה זכתה למירב פרסומה עם צאת אלבומה הראשון "I Should Coco", ממנו יצאו מספר להיטים בולטים, הידוע מביניהם הוא "Alright" ששהה בראש מצעדי הפזמונים באנגליה במשך חודש. חברי הלהקה הם גאז קומבס (גיטרה ושירה ראשית) ואחיו רוב קומבס (קלידים - רוב הוכר כחבר רשמי בלהקה רק עם צאת אלבומם הרביעי "Life on other planets" ב-2002; ועד אז לא קיבל קרדיט אף על פי שהיה מעורב בלהקה וניגן עימם בהופעות), דני גופי (תופים וקולות משנה) ומיק קווין (בס וקולות משנה).